Germaniškio šv. Marijos Magdalenos koplyčia

Germaniškio šv. Marijos Magdalenos koplyčia – katalikų koplyčia, stovinti Biržų rajone, Germaniškyje, Nemunėlio kairiajame krante, prie kelio , 6,5 km į šiaurės vakarus nuo Suosto. 

Germaniškio koplyčia priklauso Suosto Šv. Kryžiaus Išaukštinimo parapijai.Suosto Šv. Kryžiaus Išaukštinimo parapija  Liepos mėnesį švenčiami Šv. Marijos Magdalenos atlaidai. Palaikomi kaimyniški ryšiai su gretima Skaistkalnės katalikų bažnyčia: su latviais rengiamos bendros šventės, procesijos per Nemunėlio tiltą.Latvieši un lietuvieši Skaistkalnē un Germanišķos apliecina draudzību un vienotību ticībā 2022-06-18 

 Istorija 

Suoste 2001 m. sudegus senajai medinei bažnyčiai, maldos namai buvo įkurti Germaniškyje, buvusios valgyklos pastate. Čia sekmadieniais vykdavo pamaldos. Parapijiečiai nebuvo ja patenkinti, nes gretimoje salėje vykdavo jaunimo šokiai, kiti renginiai. Buvo įsigytas anksčiau gaisre nukentėjęs parduotuvės pastatas (po gaisro buvo likę vos pusė pastato sienų). 

Koplyčią už suaukotas lėšas pastatė vietiniai meistrai, vadovaujami Augusto Skadinio. 2005 m. žiemą, nuo Gavėnios pradžios, jau vyko pirmosios pamaldos vadovaujant Nemunėlio Radviliškio klebonui kun. Henrikui Bernatovičiui (1954-2017). Vyskupas Jonas Kauneckas koplyčią pašventino 2005 m. gegužės 8 d.

2025 m. paminėtas Germaniškio koplyčios 20 metų jubiliejus dalyvaujant vyskupui emeritui J. Kauneckui.Germaniškyje – atlaidai ir koplyčios 20-mečio minėjimas siaure.lt 2025-07-22

 Šaltiniai 

 Nuorodos 

 Patys pasistatė šventovę 

Kategorija:Biržų rajono koplyčios
Kategorija:Germaniškis